বাইসাইকেল ইন্ডাষ্ট্রি সূত্রে জানা যায়, অন্টারিওতে প্রতি বছর ৫ লক্ষ নতুন বাইসাইকেল বিক্রি হয়। যার মূল্য ১০০ মিলিয়ন ডলার। টরন্টো নগরীতে গড়ে ৬০% নাগরিকের একটি করে বাইক আছে। বাইক চালকদের উৎসাহ দেয়ার জন্য বর্তমানে টিটিসির বাসে বাইক রাখার ব্যবস্থা করা হয়েছে। এমনকি অফ আওয়ারে সাবওয়েতে করেও বাইক নিয়ে যাওয়া যায়। এদিকে নগর কর্তৃপক্ষ ১০ বছর মেয়াদি একটি বাইক প্ল্যান হাতে নিয়েছে। নগরবাসীর স্বাস্থ্য সুরক্ষায় এ বাইক প্ল্যান কার্যকর ভূমিকা রাখবে এবং চার চাকার যানবাহনের উপর থেকেও নির্ভরশীলতাও কমে যাবে বলে জানা গেছে।